Jabatan Kereta Api Negeri Sabah

**Jabatan Kereta Api Negeri Sabah** (JKNS) merupakan sebuah jabatan dalam Kerajaan Negeri Sabah, Malaysia, yang mengendalikan sistem rangkaian kereta api di Sabah. Ia merupakan satu-satunya sistem pengangkutan kereta api yang beroperasi di pulau Borneo. Landasan kereta api adalah sepanjang 134&nbsp;km dari Tanjung Aru, berhampiran Kota Kinabalu, ke pekan Tenom, di Bahagian Pedalaman. Sebelum ini, ia dikenali sebagai **Perkhidmatan Kereta Api Borneo Utara**.

## Sejarah

Pembinaan landasan kereta api bermula tahun 1896 di bawah perintah jurutera Arthur J. West bersama pembantunya Gaunon Lulus seorang Murut yang berasal dari Keningau. Landasan kereta api ini dibina oleh pekerja yang dibawa dari Jepun diketuai oleh Akira. Pada asalnya ia dibina bagi mengangkut tembakau dari pedalaman ke kawasan pantai untuk dieksport. Landasan pertama yang dibina adalah sepanjang 32&nbsp;km dari Sungai Bukau di utara Beaufort, ke selatan di pelabuhan Weston. Ia kemudian dipanjangkan sejauh 48&nbsp;km lagi pada tahun 1903 ke Tenom, siap pada tahun 1905. Landasan dipanjangkan lagi pada tahun 1906 dari Tenom ke Melalap sejauh 16 km. Jurutera Arthur J. West juga bercadang membina satu lagi rangkaian landasan kereta api menuju ke Keningau tetapi beliau telah ditukarkan ke Australia menyebabkan pembinaan tersebut tergendala.

Pada masa yang sama, kerja-kerja pembinaan landasan dari Beaufort ke Jesselton (kini Kota Kinabalu) siap pada tahun 1903, dibina berhampiran kawasan pantai. Rangkaian yang sudah siap adalah sepanjang 193&nbsp;km. Namun, hampir keseluruhan rangkaian dimusnahkan semasa Perang Dunia Kedua. Pada tahun 1945, 24 Kumpulan Briged Infantri Australia mengendalikan rangkaian kereta api. Tenaga lokomotif yang digunakan terdiri daripada Jeep yang diubah suai..

Perkhidmatan Kereta Api Borneo Utara menjalankan satu program pemulihan rangkaian serta menambah baik perkhidmatan pada tahun 1949 serta pada tahun 1960. Namun demikian, pada tahun 1963 laluan cabang ke Weston telah ditutup, begitu juga dengan laluan ke Melalap pada tahun 1970. Kos operasi di laluan yang jarang digunakan serta pembinaan jalan raya baharu menjadikan situasi bertambah parah. Pada tahun 1974 laluan utama juga dipotong dari Kota Kinabalu ke Tanjung Aru.

Laluan kereta api telah ditutup pada tahun 2007 bagi kerja-kerja penyelenggaraan serta baik pulih. Keseluruhan laluan Tg Aru-Tenom dibuka semula pada 21 Februari 2011 dan perjalanan bakal mengambil masa selama 2 jam 15 minit pada kelajuan purata 80 km/j berbanding 50 km/j sebelum ini. Perkhidmatan kereta api kali ini menggunakan lokomotif baharu yang lebih berkuasa keluaran China Railway Co. bagi menggantikan lokomotif lama Hitachi. 

Terdapat 14 stesen kesemuanya antara Sembulan ke Tenom: Sekretariat-Tg Aru-Putatan-Kinarut-Kawang-Papar-Kimanis-Bongawan-Membakut-Beaufort-Saliwangan Baru-Halogilat-Rayoh-Pangi-Tenom.

### 1. Laluan Kota Kinabalu - Papar - Beaufort - Tenom - Melalap

Stesen utama **ditebalkan**.
*Docks (telah ditutup)
*Stn Jesselton / Kota Kinabalu / Tanjung Lipat (telah ditutup)
*Stn Sembulan / Sekretariat
***[[Tanjung Aru|Stn Tanjung Aru]]**
*Pht Batu 6 (telah ditutup)
*Stn Putatan
*Pht Maruntum (telah ditutup)
*Pht Batu 10 (telah ditutup)
*Pht Lok Kawi (telah ditutup)
*Pht Batu 11 (telah ditutup)
*Pht Batu 12 (telah ditutup)
*Stn Kinarut
*Pht Batu 14 (telah ditutup)
*Pht Limauan (telah ditutup)
*Pht Batu 15 (telah ditutup)
*Stn Kawang
*Pht Batu 20 (telah ditutup)
*Pht Pengalat Besar (telah ditutup)
*Pht Batu 22 (telah ditutup)
***[[Papar, Sabah|Stn Papar]]**
*Pht Batu 27 (telah ditutup)
*Pht batu 28 (telah ditutup)
*Stn Kimanis
*Pht Mandahan (telah ditutup)
*Stn Bongawan
*Pht Sungai Damit (telah ditutup)
*Pht Bandau (telah ditutup)
*Stn Membakut
*Pht Mawao (telah ditutup)
*Pht Batu 48 (telah ditutup)
*Stn Lumat (telah ditutup)
*Pht Klias (telah ditutup)
*Pht Woodford (telah ditutup)
***[[Beaufort, Sabah|Stn Beaufort]]**
*Pht Jimpangah (juga dikenali sebagai Pht St John)
*Pht Log Point (juga dikenali sebagai Pht Jimpangah Kuarters)
*Pht Deuntzer (juga dikenali sebagai Pht Batu 60 atau Pht Kuburan Cina)
*Pht Monterior (juga dikenali sebagai Pht Batu 61)
*Pht Grand Parade (juga dikenali sebagai Pht Batu 62)
*Pht Bentayan
*Pht Saliwangan Lama
*Stn Saliwangan Baru
***Stn Halogilat**
*Pht Parang Besar
*Stn Rayoh
*Pht Batu 75
*Pht Batu 78
*Pht Kelandos
*Stn Pangi
*Pht Motolob
*Pht Pangi Seberang
*Pht Masilau
***[[Tenom|Stn Tenom]]** 
*Pht Ulloi (telah ditutup)
*Pht Nanoyan (telah ditutup)
*Pht Simpangan (telah ditutup)
*Pht Tuan (telah ditutup)
*Pht Lagut (telah ditutup)
*Pht Pidulan (telah ditutup)
*Stn Malalap

**2. Laluan Beaufort - Weston (Landasan ini telah ditutup)**

*Stn Beaufort
*Stn Beaufort South  
*Pht Api-Api
*Pht Padas Valle
*Stn Lumadan
*Stn Bukau (stesen keretapi pertama dibina di Sabah)
*Pht Tunah Valley
*Pht Maraba
*Pht Annuman
*Pht Lingkungan
*Stn Weston

## Aspek pentadbiran
Rangkaian kereta api ini dikendalikan sepenuhnya oleh Jabatan Kereta Api Negeri Sabah (JKNS), sebuah jabatan dalam Kerajaan Negeri Sabah. 

Kerja baik pulih landasan dilakukan dengan kerjasama Keretapi Tanah Melayu, syarikat milik penuh Kerajaan Persekutuan yang mengendalikan rangkaian kereta api di Semenanjung Malaysia. Sungguhpun demikian, JKNS beroperasi dan ditadbirkan sebagai sebuah badan yang berasingan daripada KTM, serta menggunakan peralatan pengendalian yang berbeza.

### Senarai Pengarah Jabatan Kereta Api Negeri Sabah

## Riadah dan Pelancongan
Masa hadapan perkhidmatan kereta api ini semakin cerah berikutan peningkatan penggunaan oleh pelancong asing. Jajaran Beaufort - Tenom yang melalui jeram Sungai Padas menawarkan satu pemandangan yang sangat menarik. Tambahan pula, perkhidmatan kereta api itu sendiri turut menjadi tarikan pelancong, dan kereta api pelancong bersejarah *North Borneo Railway* dikendalikan oleh Sutera Harbour untuk menakluki pasaran pelancongan di Sabah. Dengan tarikan Sabah sebagai destinasi kembara, penggunaan kereta api oleh pelancong dijangka terus meningkat saban tahun.

## Kemalangan
* Pada 9 April 2008, sebuah kereta api JKNS terjunam ke dalam Sungai Padas sedalam 10 meter setelah tergelincir dari landasan akibat tanah runtuh berhampiran Tenom, mengorbankan 2 penumpang.

* Pada 31 Oktober 2011, sebuah kereta api JKNS yang membawa 200 penumpang dari stesen Tanjung Aru menuju ke Papar bertembung dengan sebuah lori tangki yang dikatakan cuba menggunakan lintasan kereta api haram di Kepayan, Kota Kinabalu. Pertembungan tersebut menyebabkan satu letupan yang mengakibatkan 12 orang cedera parah dan tiada kematian.
* Pada November 2014,kereta api ke Papar terbabas kerana terlanggar perengkuh yang digunakan untuk membaiki laluan kereta api selepas Banjir Asia Selatan dan Asia Tenggara  telah memutuskan rel kereta api Dari Kota Kinabalu ke Papar.

## Galeri

Fail:SRR-newLocomotive02-CSR2009.jpg|Lokomotif CSR yang ditempah pada tahun 2009
Fail:SabahStateRailway-Driver01.jpg|Bahagian dalam ruang pemandu
Fail:SabahStateRailway-NewWaggon-InsideView.jpg|Bahagian dalam gerabak penumpang
Fail:SabahStateRailway-Lok6105-Hitachi-1992.jpg|Lok 6105 (Hitachi, tahun 1992)
Fail:SabahStateRailway-PassengerCar02.jpg|Gerabak penumpang bagi laluan Beaufort-Tenom
Fail:SabahStateRailway-SpecialCars-Railbus1101-01.jpg|Lokomotif bagi tugas-tugas khas seperti ambulans
Fail:SabahStateRailway-ModernCar-Beaufort.jpg|Gerabak kereta api di Stesen Kereta Api Beaufort
Fail:Saliwangan Sabah Diesel-lokomotive-6105-01.jpg|Lokomotif diesel 6105


## Lihat juga
*Pengangkutan rel di Malaysia

## Rujukan

## Pautan luar
*Jabatan Kereta Api Negeri Sabah 
*Keretapi Tanah Melayu (KTM)
*Laman Facebook rasmi JKNS